# Agility

### Wikipedia

Labradorinnoutaja agilityradalla
Agilityrata, jonka keskellä koira, ohjaaja ja tuomari

Agility on koirien esteratakilpailu, jossa koiraa ohjataan erilaisten esteiden yli. Lajin nimi tulee englannin kielen sanasta agility, joka tarkoittaa ketterää tai terävää. Agilityradalla on yleensä 10–14 hyppyä, rengas, pujottelueste, pöytä ja kontaktiesteitä, kuten keinu, A-este ja puomi. Koirien agility on saanut alkunsa vuonna 1977 Englannissa hevosten estekisojen väliajoilla olleista koirien estehyppynäytöksistä.

Suosituimmat rodut agilityssä ovat shetlanninlammaskoirat, belgianpaimenkoirat ja bordercolliet. Näistä menestynein Suomessa on ehdottomasti bordercollie. Laji sopii kaikille koirille ja ohjaajille. Agilitykilpailuun voi osallistua minkä tahansa rotuisen koiran kanssa, myös seka- eli X-rotuisen kanssa. Harrastuksessa menestyminen edellyttää koiralta hallittavuutta, hyvää kuntoa, toimintakykyä ja hyvää yhteistyötä ohjaajan kanssa.

Koirat jaetaan säkäkorkeuden perusteella kokoluokkiin: mini-, medi- ja maxi-luokkaan.

- Mini – säkäkorkeus alle 35 cm
- Medi – säkäkorkeus 35-42,99 cm
- Maxi – säkäkorkeus on 43 cm tai yli.

Kokoluokissaan koirat jaetaan kolmeen tasoluokkaan, joista 1-luokka on helpoin. Luokasta toiseen noustakseen tarvitaan kolme puhdasta suoritusta (0-tulos) ja sijoittautumista. Kilpailusuoritus arvostellaan ajan ja suorituspuhtauden perusteella. Virheista voi saada joko virhepisteitä tai hylkäyksen, mikäli virhe on tarpeeksi vakava. Myös ihanneajan ylittämisestä saa virhepisteitä. Agilityrata suunnitellaan kuhunkin kilpailun erikseen ja koiran ohjaaja saa tutustua rataan 5 minuutin ajan ennen kilpailua. Kilpailusuoritukset arvostellaan seuraavasti.

- Erinomainen: 0-5,99 pistettä
- Erittäin hyvä: 6-15,99 pistettä
- Hyvä: 16-25,99 pistettä
- Hylätty: yli 25 virhepistettä

Kilpailuradan pituus on 100–200 metriä ja radalla on 12–20 suoritettavaa estettä. Esteet jaetaan kolmeen ryhmään: hyppyesteet, kontaktiesteet ja muut esteet. Nykyään on myös pelkistä hyppyesteistä koostuvia hyppyratoja.

Koira voi saavuttaa agilityvalion (AVA) arvon saatuaan kolme agilitysertifikaatia sekä vaadittavan näyttelytuloksen. Näyttelytulosvaatimuksen vuoksi sekarotuisiset eivät voi saavuttaa AVA-arvoa, vaan puhutaan epävirallisesti kolme sertiä saavuttaneista "varjovalioista".

Vuonna 2005 Agilityn Suomenmestaruuskisoissa MEDI-luokan voitti mudi.

## [muokkaa] Aiheesta muualla

Wikimedia Commonsissa on lisää materiaalia aiheesta Agility.

- Suomalainen agilitysivusto
- Kansainväliset agilitysivut
- Tunturisusi
- Suomen Agilityliitto
- Agility ja perhoskoirat

| Tämä urheiluun liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/g/i/Agility.html

Luokat: Koiraurheilu | Urheilutyngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Français
- Nederlands
- Norsk (bokmål)
- Polski
- Português
- Slovenčina
- Svenska